Poziv za seriju radionica **Menjaža - Menjam tremu za pripremu!**

Otvoreno je prijavljivanje za decembarske onlajn radionice Centra za razvoj karijere i savetovanje studenata Univerziteta u Beogradu!

**Ukoliko želite da naučite da prepoznate svoje potencijale, razradite karijerni plan, dobijete podršku u donošenju važni odluka i naučite kako najbolje da se predstavite poslodavcu, dođite na naše onlajn slavlje.**
Centar za razvoj karijere i savetovanje studenata nastavlja sa dugogodišnjom praksom da za svoj rođendan pripremi specijalni program kao poklon studentima.

**Ovog decembra slavimo celu nedelju, od 7. do 11. decembra.**
Program Menjaža - Menjam tremu za pripremu predstavlja seriju radionica čiji je cilj unapređenje zapošljivosti studenata Univerziteta Beogradu.

Tokom jedne nedelje, tim centra podeliće sa vama najvažnije ideje, savete i materijale koji će vam pomoći da rešite sve nedoumice, da se oslobodite treme i krenete odvažno u pravcu željene karijere.

Pridružite nam se u proslavi 14. rođendana, a umesto poklona donesite proaktivan pristup u razvoju svoje karijere.

**Budite sa nama svakog dana, od 14.00 časova:

- Ponedeljak, 7. decembar
Šta su moji potencijali?
- Utorak, 8. decembar
Isplaniraj svoj karijerni put
- Sreda, 9. decembar
Odlučiti ili ne, pitanje je kako
- Četvrtak, 10. decembar
Predstavi se poslodavcu - CV i motivaciono pismo
- Petak, 11. decembar.
Predstavi se poslodavcu - intervju za posao**
**Svoje mesto na radionicama možete da rezervišete popunjavanjem prijavnog formulara (**[**https://forms.gle/tFUB1LihUWrf8omy7**](https://l.facebook.com/l.php?u=https%3A%2F%2Fforms.gle%2FtFUB1LihUWrf8omy7%3Ffbclid%3DIwAR2WvJc6Mxy7JBdBkGl9kQV40mQvvJHDIIAk9GJmxv7U6d9_p_bLBYQ9t80&h=AT30QPY65fzjCuEeOodCe1LPMeWC9mlwtxQbjSnT3jD7t_syLNof0bBW5JVP8D1o8MU69I1DpBiyz0z1BiNufb1FCEDKYjZffUnjfigGz6-E9AaN9ywjFUnCju_Dc09mrm-gILw&__tn__=-UK*F&c%5b0%5d=AT145LpAocJQ1rcXfg_EQ5O9w8RXftJhYZ9JSzWp5Drs5xX2TcBJGANtJbiQ6QvcbHmoTlUKSKUNJmHaZoh4woNTCuuo5KdK_K0_b0B31bGj9OTXSRvVVe6zKLgNTKa3Q0TSM3h5tcUkTxa5CODLJCXrWgMvtVh27XYfFKxMzl85qvmyJlYZTAUceTuQSAA1FvcRbYSM9x6bOJH3MJfrGHNO-A)**) najkasnije do 4. decembra 2020. u 16 časova.**

Napomena: Svaka radionica trajaće oko 90 minuta i realizovaće se putem Zoom platforme. Svim učesnicima biće neophodna kamera i mikrofon, računar ili mobilni telefon i internet konekcija.

Za sve zainteresovane koji neće biti u prilici da nam se pridruže i ovaj put prate uživo program, organizujemo uskoro onlajn kurs “Veštine upravljanja karijerom” koji će se realizovati tokom pet nedelja na Moodle platformi Univerziteta u Beogradu i upis će početi početkom 2021. godine.